**Onlayn mikroqarz berish haqida ommaviy oferta shartnomasi.**

**Toshkent sh. \_\_.\_\_.2024 y.**

“Biznesni rivojlantirish banki”ATB (bundan buyon matnda “Bank” deb ataluvchi) bir tomondan va masofaviy xizmat ishtirokchisi bo’lib, bankning mobil ilovalari foydalanuvchisi bo’lgan va mazkur ommaviy ofertani qabul (aksept) qilgan fuqaro (bundan buyon matnda “Mijoz” deb ataluvchi) ikkinchi tomondan, mazkur shartnomani quyidagilar haqida tuzdilar:

**I. Umumiy shartlar**

* 1. Bank mazkur shartnomaga ko‘ra Bank karta (Bank tomonidan emissiya qilingan) egalari bo‘lgan jismoniy shaxslarga, milliy valyutada bankning mobil ilovalari orqali kredit ajratish yuzasidan ommaviy ofertani taklif etadi.
	2. Mazkur oferta shartnomasida aks etgan shartlar jismoniy shaxslar (keyingi o‘rinlarda - Qarz oluvchi) tomonidan to‘liq o‘rganilishi shart. Mazkur ommaviy oferta shartlari Qarz oluvchi va Bank uchun Qarz oluvchi tomonidan akseptlanganidan keyin majburiy hisoblanadi.
	3. Mazkur ommaviy oferta Qarz oluvchi tomonidan o‘zining Bank kartasi rekvizitlaridan foydalangan holda kredit olish uchun zarur bo’lgan barcha harakatlarni bajarilganidan keyingina akseptlangan hisoblanadi.
	4. Qarz oluvchi tomonidan ommaviy ofertani akseptlash deb quyidagilar hisoblanadi:
* shartnoma shartlarini Qarz oluvchi tomonidan to‘liqligicha qabul qilish;
* o‘zaro tushunmovchilik va nizolar vujudga kelganida Bankka mazkur oferta shartlariga tayanish huquqini beradi;
* ofertadan dalil sifatida foydalanish imkoniyatini beradi;
* mazkur oferta shartlari Qarz oluvchiga Bank mobil ilovasi orqali kredit ajratilgan vaqtdan boshlab amal qiladi.

Mazkur oferta va uning shartlari Fuqarolik kodeksining 367, 369, 370-moddalariga asosan ishlab chiqilgan.

**II. Shartnoma predmeti**

**2.1**. Bank ushbu ofertani akseptlovchi Qarz oluvchiga shaxsiy ehtiyojlari uchun mikroqarz berish majburiyatini, Qarz oluvchi esa olingan mikroqarz mablag’larini belgilangan muddatda qaytarish va mikroqarzdan foydalanganligi uchun foizlar to‘lash majburiyatini oladi.

**III. Mikroqarz ajratish tartibi**

**3.1** Mikroqarz milliy valyutada kredit liniyasi ochmagan holda, Qarz oluvchining ssuda hisobvarag’idan faqat Bank tomonidan emissiya qilingan (ochilgan) Bank kartasiga (maxsus hisobvarag’iga) naqdsiz shaklda pul o‘tkazish yo‘li bilan ajratiladi.

* 1. Mikroqarz shartnoma akseptlangan vaqtning keyingi ish kunidan kechiktirmasdan ajratiladi. Mobil ilova va mobil ilovaning ishlashi bilan bog'liq bo‘lgan ichki va tashqi ma’lumotlar bazasi hamda Bankning dasturiy ta’minotlarida kutilmagan texnik nosozliklar ro‘y bergan holatlar bundan mustasno. Bunda, Bank ro‘y bergan texnik nosozliklar bartaraf etilgan bank ish kuni davomida nazarda tutilgan kredit liniyasini ochib berish majburiyatini oladi.
	2. Mikroqarz muddati 12-48 oygacha (mijoz tomonidan tanlanadi).
	3. Mikroqarz va unga hisoblangan foizlarni to‘lash muddati: har oyning grafik sanasida.
	4. Kredit ta’minoti: qarz oluvchi tomonidan kredit qaytarmaslik xavf xataridan sug’urta polisi

IV. Mikroqarzni qaytarish va foizlarni to’lash tartibi

* 1. Kredit yillik foiz stavkasi 27-32%. Kredit foiz stavkasi skoring natijasi va mijoz tanlagan kredit muddatidan kelib chiqib belgilanadi:

|  |  |  |  |  |
| --- | --- | --- | --- | --- |
| Kredit muddati  | 1 yil | 2 yil | 3 yil | 4 yil |
| Kredit foiz stavkasi | 27-29% | 27.99-30% | 29-31% | 30-32% |

* 1. Kreditdan foydanlanganlik bo‘yicha foizlar Bank tomonidan har kuni hisoblab boriladi. Bunda, oylik foiz to‘lovi har oyning mavjud bo‘lgan kunlar soni bo‘yicha aniqlanadi. Kredit bo‘yicha foiz hisoblanishi bank ish kuni yakunida mavjud bo‘lgan asosiy qarz qoldig’i bo‘yicha hisoblanadi.
	2. Kredit bo‘yicha asosiy qarz va unga hisoblangan foizlar hamda boshqa to‘lovlar Bank kassasiga naqd pul yoki bank mobil ilovasi yohud boshqa to‘lov vositalari orqali pul o‘tkazish yo‘li bilan to‘lanadi. Qarz oluvchi tomonidan kredit bo‘yicha to‘lovlar belgilangan muddatlarda amalga oshirilishi shart.
	3. Agar mikroqarz to‘lovining sanasi bank ish kuni hisoblanmasa, to‘lov keyingi bank ish kuniga ko‘chiriladi.
	4. Shartnoma bo‘yicha har qanday to‘lovlar quyidagi ketma ketliklarga muvofiq yo‘naltiriladi:
1. asosiy qarz bo‘yicha muddati o‘tgan qarzdorlik va muddati o‘tgan foiz to‘lovlari mutanosib ravishda;
2. joriy davr uchun hisoblangan foizlar va joriy davr uchun asosiy qarz bo‘yicha qarzdorlik;

v) neustoyka (jarima, penya);

g) kreditorning qarzdorlikni uzish bilan bog‘liq bo‘lgan boshqa xarajatlari.

**4.6.** Mazkur Shartnoma bo‘yicha Bank o‘z talablarini qanoatlantirishi uchun zarur bo‘lgan pul mablag’larini Fuqarolik kodeksining 783-moddasiga asosan, Qarz oluvchining barcha hisobvarag’larida (ya’ni, ish haqi va unga tenglashtirilgan to‘lovlari, bank kartasi hamda boshqa hisobvarag’larida) turgan pul mablag’larini to‘lov talabnomasi yoki memorial order orqali so‘zsiz tartibda Qarz oluvchining roziligisiz avto to‘lov tizimidan foydalangan holda kredit qarzdorligini qoplashga haqli.

V. Taraflarning huquq va majburiyatlari

* 1. Bank majburiyatlari:
		1. Qarz oluvchiga ssuda va boshqa lozim bo‘lgan hisobvaraqlar ochish;
		2. Mazkur shartnomada ko‘rsatilgan shartlar va miqdorda pul mablag’laridan foydalanish uchun mikroqarz taqdim etish;
		3. Qarz oluvchining bankdagi maxsus karta hisobvarag’iga kelib tushayotgan pul mablag’larini uning vujudga kelgan qarzdorligini qoplash uchun yo‘naltirish;
		4. Qarz oluvchini kredit va unga hisoblangan foizlar bo‘yicha vujudga kelgan muddati o‘tgan qarzdorlik to‘g’risida mobil ilova va sms xabarnoma orqali shuningdek, yozma yoki og’zaki tartibda xabardor etish.
	2. Bank huquqlari:
		1. Quyidagi holatlarda Qarz oluvchidan kredit va unga hisoblangan foizlarni muddatidan oldin qaytarish, shartnomani bekor qilish hamda kredit bo‘yicha barcha qarzdorliklarni bartaraf etish haqida talab qo‘yishi mumkin:
* kredit bo‘yicha hisoblangan asosiy qarz va (yoki) foizlarning to‘lov muddati buzilishi;
* qarz oluvchining moliyaviy holati yomonlashishi;
* qarz oluvchining hisobvarag’idagi pul mablag’lariga (shuningdek bankda ochilgan) taqiq qo‘yilgan bo‘lsa;
* qarz oluvchining kreditni qoplash uchun istiqboli mavjud bo‘lmasa;
* qarz oluvchi tomonidan shartnoma shartlarini o‘z muddatida bajarilishiga tahdid soluvchi asos va boshqa hodisalar sodir bo‘lib, shartnoma bo‘yicha o‘z majburiyatlarini bajarmagan taqdirda;
	+ 1. Qarz oluvchining maxsus karta hisobvarag’i va boshqa hisobvarag’lari bo‘yicha amaliyotlarni nazorat va monitoringini mustaqil tarzda amalga oshirish (shuningdek, hisobidagi kirim-chiqim pul aylanmalari holati);
		2. Kreditga ariza berish davomida qarz oluvchining mobil ilovadagi shaxsiy sahifasiga bog’langan barcha kartalar va keyinchalik bankka ma’lum bo‘lgan Bank filiallarida va boshqa tijorat banklarida ochilgan qarz oluvchining shaxsiy kartalarini avto to‘lov xizmatiga bog’lash va muddati o‘tgan qarzdorlik vujudga kelgan taqdirda mazkur kartalardan qarzdorlikni akseptsiz undirish;
		3. Kredit olish jarayonida texnik nosozliklar sababli qarz oluvchi kartasiga ortiqcha pul mablag’lari tushirib berilishi oqibatida yuzaga kelgan qarzdorlikni undirish bo‘yicha zaruriy choralarni ko‘rish;
		4. Kredit bo‘yicha barcha qarzdorliklar qaytarilishida o‘zining huquq va manfaati himoyasi uchun yetarli va zarur bo‘lgan, O‘zbekiston Respublikasining amaldagi qonunchiligi va ofertadagi qaytarishning barcha choralarni ko‘rish. Qaytarish bilan bog’liq barcha harajatlar Qarz oluvchi tomonidan qoplanadi;
		5. Kreditning asosiy qarzi va unga hioblangan foiz to‘lovlari o‘z muddatida to‘lanmagan taqdirda undiruvni kreditning ta’minotiga yoki Qarz oluvchining ish haqi va unga tenglashtirilgan to‘lovlari, bank plastik kartasi hamda boshqa hisobvarag’larida turgan pul mablag’lariga qaratish orqali undirish.

**5.3. Qarz oluvchining majburiyatlari:**

* + 1. Kredit bo‘yicha asosiy qarz va foizlarni belgilangan muddatda va miqdorda to‘lash, ish haqi yoki unga tenglashtirilgan to‘lovlarni o‘tkazish, zarur hollarda, naqd pul mablag’larini Bank kassasiga topshirish yo‘li bilan to‘lovlarni amalga oshirish;
		2. . Kredit va unga hisoblangan foizlarni o‘z vaqtida va to‘liq qoplanishiga ta’sir ko‘rsatishi mumkin bo‘lgan barcha holatlar haqida bankni o‘z vaqtida xabardor etish;
		3. Bank dasturiy ta’minotlarida kutilmagan texnik nosozliklar sababli qarz oluvchining bank kartasiga noto‘g’ri kelib tushgan pul mablag’lari yuzasidan Bankni har qanday aloqa vositalari orqali xabardor qilish va mazkur mablag’lardan foydalanmaslik, qaytarish masalasi bo‘yicha barcha choralarni ko‘rish, shuningdek qarzdorlik bo‘yicha hisoblanishi lozim bo‘lgan foizlar noto‘g’ri ekanligi aniqlanganda bankni zudlik bilan xabardor etish;
		4. Yashash manzili va ish joyi o’zgarganligi haqida, Bankni besh ish kunidan kechiktirmagan holda yozma tartibda ogohlantirish;
		5. Qarz oluvchi bilan Bank o‘rtasida aloqa vositasi bo‘lgan, ya’ni qarz oluvchi bilan bog’lanish imkonini beruvchi ma’lumotlar (telefon raqam va boshqalar)ning o‘zgarganligi haqida, Bankni uch kunlik muddatda yozma tartibda ogohlantirish;
		6. Qarz oluvchi Bankka noto‘g’ri ma’lumotlar berilishi sababli kelib chiqadigan holatlar uchun javobgar;
		7. Kredit bo‘yicha qarzdorlik doirasida o‘z majburiyatlari yuzasidan Bank oldida barcha mol- mulki bilan javob berish;
		8. Login, parol va maxfiy so‘zni oshkor qilmaslik, shuningdek tizimga kirish uchun SMS xabarnoma orqali yuborilgan tasdiqlov kodlarini uchinchi shaxslarga bermaslik, bunday holatlar kuzatilsa Bank ushbu holat yuzasidan kelib chiqqan moddiy va ma’naviy zararlar uchun javobgar emas;
		9. Qarz oluvchi quyidagilarni tasdiqlaydi va kafolatlaydi:
1. qarzdorlik muammoga aylanganda va o‘z muddatida to‘lanmaganda, uning so‘ndirilishi yuzasidan amaliy yordam so‘rab, Qarz oluvchining ish joyi, yashash joyidagi MFY va yaqin qarindoshlariga Bank tomonidan yozma murojaat qilinishiga o‘z roziligini beradi hamda bu holat bank sirini oshkor qilish deb hisoblanmaydi;
2. kredit to‘lovi muddati o‘tkazib yuborilgan qarz yuzaga kelganligi haqida SMS xabar junatilishi va telefon orqali qo‘ng’iroqlar amalga oshirilishiga qarshi emas;

v) qarzdorlik vujudga kelgan taqdirda qarz oluvchining shaxsiy va kredit qarzdorligi bilan bog’liq bo‘lgan ma’lumotlarni kredit ta’minoti sifatida kredit qaytmaslik xavf xataridan sug’urta polisini taqdim etgan sug’urta kompaniyasi taqdim etilishiga o‘z roziligini beradi va bu holat bank sirini oshkor qilish deb hisoblanmaydi;

g) Kredit tarixini shakllantirish uchun zarur bo‘lgan ma’lumotlarni Kredit axborotining davlat reestri va kredit byurosiga taqdim etilishiga/olinishiga o‘z roziligini beradi, bu holat bank sirini oshkor qilish deb hisoblanmaydi.

* 1. Qarz oluvchining huquqlari:
		1. Kredit mablag’lari ajratilguniga qadar, kredit olishdan bepul asosda voz kechish;
		2. Kreditni muddatidan oldin qaytarish;
		3. Kredit qarzdorliklari bo’yicha Bankdan ma’lumotlar olish;
		4. Kreditlash va hisob-kitoblar bo‘yicha O‘zbekiston Republikasining normativ-huquqiy hujjatlari va Bankning ichki me’yoriy hujjatlaridagi o‘zgarishlar haqida Bankdan ma’lumot olish.
	2. Sanksiyalar bilan bog’liq xatarlarni boshqarish bo‘yicha shartlar
		1. Ushbu Shartnoma bo‘yicha o‘z majburiyatlarini bajarishda tomonlarning har biri o‘z faoliyatida iqtisodiy va moliyaviy sanksiyalar bo‘yicha xalqaro qonunchilikka rioya qilishga qaratilgan siyosat va tartiblariga amal qilishini, ularni qo‘llab-quvvatlashini tan oladi hamda tasdiqlaydi.
		2. Qarz oluvchi uchun hisobvaraq ochishdan oldin Bank tavakkalchilikni (shu jumladan sanksiyalar xavfi) aniqlash uchun zarur bo‘lgan barcha ma’lumotlarni va hujjatlarni so‘rashga haqli. So‘ralgan ma’lumotlar taqdim etilmagan yoki to‘liq taqdim etilmagan taqdirda, bank omonatchiga hisobvaraq ochishda rad etishga haqli.
		3. Qarz oluvchi yoki uning operatsiyasi sanksiya ta’sir doirasiga tushganda yoki tushishi xavfi mavjud bo‘lganda, Bank - operatsiyani o‘rganish maqsadida qo‘shimcha ma’lumotlarni hamda zarur bo‘lgan hujjatlarni olish (so‘rash), operatsiya miqdorini chegaralash, operatsiyani cheklash, rad etish, shuningdek mazkur shartnomani bir tomonlama bekor qilish huquqiga ega.
		4. Bank - Qarz oluvchi va uning Kontragenti hamda u bilan tuzilgan bitim bo‘yicha har qanday zarur ma’lumot yoki hujjatlarni *(kontragent to‘g'risidagi ma’lumotlar, uning to‘liq rekvizitlari, uning affillangan shaxslari ro‘yxati, uning aksiyadorlari/muassislari tarkibi, uning ijro organi, mansabdor shaxslari, xodimlari, mahsulot to‘g’risida, jo‘natish hujjatlari, mahsulotning spetsifikatsiyasi, tashuvchi to‘g’risidagi ma’lumotlar va b.)* sanksiyalar ro‘yxatida mavjud yoki mavjud emasligini aniqlash maqsadida Qarz oluvchidan talab qilishga, Qarz oluvchi tomonidan barcha zarur hujjat/ma’lumotlar taqdim qilinmagan hollarda, Qarz oluvchiga xizmat ko‘rsatishni rad etish huquqiga ega;
		5. Bank har qanday sanksiya va embargolar bilan bog’liq xatarlar oqibatida Qarz oluvchining topshirig’iga asosan amalga oshirilgan to’lovlar bo’yicha pul mablag’larining qaytarilishi, bloklanishi, muzlatilishi, yo‘qolishi yoki shu kabi boshqa holatlar uchun javobgar bo‘lmaydi. Shuningdek, har har qanday sanksiyalar ta’siri sababli Qarz oluvchiga yetkazilgan zarar uchun javobgar emas.

VI.Taraflar javobgarligi

* 1. Bank quyidagi hollarda qarz oluvchining nomidan Bankning mobil ilovasi orqali olingan pul mablag’lari uchun javobgar bo‘lmaydi, jumladan:
* qarz oluvchining yaqinlari va qarindoshlari hamda uchinchi shaxslarga mobil ilovada qarz oluvchining shaxsiy sahifasiga qarz oluvchining shaxsan o‘zi kirish va undan foydalanish imkoniyatini bergan taqdirda;
* qarz oluvchining PIN (PIN) kodlari va parollari, mobil ilova va qarz oluvchining kartalari bo‘yicha kelgan sms xabarnomadagi kodlarning qarz oluvchining aybi bilan boshqa shaxslarga ma’lum bo’lib qolishi natijasida;
* Bankka Qarz oluvchi nomidan noto‘g’ri ma’lumotlarni taqdim etilishi natijasida.
	1. Asosiy qarzni qaytarish muddati kechiktirilganda, Qarz oluvchi Bankka butun kechiktirilgan davr uchun shartnomada belgilangan foiz stavkasining 1,5 baravar oshirilgan miqdorida yuqori foiz to‘laydi.
	2. Mazkur shartnomada belgilangan muddatda Bank tomonidan kredit liniyasini ochib berish kechiktirilganida, Bank Qarz oluvchiga kechiktirilgan to‘lovning har bir kuni uchun kechiktirilgan to‘lov summasining 0,1 foizi miqdorida, ammo kechiktirilgan to‘lov summasining 50 foizdan oshmagan miqdorda penya to‘laydi.
	3. Foizlarni belgilangan muddatda to‘lamaganligi va ular bo‘yicha muddati o‘tgan summalar vujudga kelgani uchun qarzdor Bankka kechiktirilgan to‘lovning har bir kuni uchun kechiktirilgan to‘lov summasining 0,1 foizi miqdorida, ammo kechiktirilgan to‘lov summasining 50%idan oshmagan miqdorda penya to‘laydi.
	4. Taraflarni penya va oshirilgan foiz stavkasini to‘lashi, ularning asosiy majburiyatlarini bajarishdan ozod etmaydi.

**VII.Nizolarni hal etish tartibi**

* 1. Tomonlar ushbu oferta yuzasidan kelib chiqishi mumkin bo‘lgan kelishmovchilik va nizolarni muzokaralar yo’li bilan hal qiladilar. Agarda ko’rsatib o‘tilgan kelishmovchilik va nizolar muzokaralar yo‘li bilan hal etilmasa, ular O‘zbekiston Respublikasining amaldagi qonun hujjatlariga asosan Bank xizmatlari ofisi (BXO), Bank xizmatlari markazi (BXM) joylashgan joydagi sudda hal etiladi

Nizolar vujudga kelgan taqdirda, Bank yozuvlari, ko‘chirmalar har ikki tomon uchun mazkur oferta bo‘yicha majburiyatlar isbotining dalili bo‘lib hisoblanadi.

VIII. Ofertaning amal qilish muddati

* 1. Mazkur oferta akseptlangandan so‘ng kuchga kiradi, Qarz oluvchi tomonidan ushbu oferta bo‘yicha majburiyatlar to‘liq bajarilguniga qadar amalda bo‘ladi.
	2. Mazkur shartnoma muddatidan oldin, shartnomada ko‘zda tutilgan hollarga asosan bir tomonlama bekor qilinishi mumkin.
	3. Mazkur shartnoma tomonlardan birining tashabbusi bilan bekor bo‘lganda, Qarz oluvchi Kredit bo‘yicha barcha qarzdorliklarni Bankka to‘lashi shart.

**IX. KORRUPSIYAGA QARSHI SHARTLAR**

**9.1.** Taraflar ushbu shartnoma bo‘yicha o‘z majburiyatlarini bajarayotganda ularning har biri o‘z faoliyatida korrupsion xarakatlarni to‘liq taqiqlash va har qanday shaklda yordam (bevosita yoki bilvosita), shu jumladan pul mablag‘lari, qimmatbaho buyumlar, boshqa mol-mulk yoki mulkiy xarakterdagi xizmatlar, boshqa mulkiy huquqlarni olish/berish, muayyan masalalarni tezroq hal qilishni ta’minlash, ma’muriy va boshqa tartib-qoidalarni soddalashtirish., raqobat va boshqa afzalliklarni ta’minlashni to‘liq rad etadi. Tomonlar o‘z faoliyatida amaldagi qonunchilik, shuningdek uning asosida ishlab chiqilgan korrupsiyaga qarshi kurashishga qaratilgan siyosat va tartib (agar mavjud bo‘lsa)talablariga amal qiladilar.

**9.2.** Taraflar ushbu shartnoma bo‘yicha o‘z majburiyatlarini bajarish chog‘ida na o‘zlari, na ijroiya organi, na ularning mansabdor shaxslari yoki xodimlari biron-bir shaxslarga (jumladan, jismoniy shaxslar, tijorat tashkilotlari va davlat mansabdor shaxslari) korrupsion to‘lovlarni taqdim etishni taklif qilmasligini, taqdim etmasligini, rozilik bermasligini, shuningdek har qanday shaxsdan (to‘g‘ridan-to‘g‘ri yoki bilvosita) har qanday korrupsion to‘lovlarni olishga yoki qabul qilishga rozi bo‘lmasliklarini kafolatlaydi.

**9.3**. Mazkur bo‘limning biron bir shartlari buzilgan taqdirda, tegishli taraf boshqa tarafni bunday buzilish sodir bo‘lgan kundan boshlab 5 (besh) ish kuni ichida yozma ravishda xabardor qilish majburiyatini oladi. Taraf yozma xabarnomada ushbu bo‘limning qaysi bir qoidalari buzilganligini tasdiqlovchi ishonchli faktlar va materiallarni taqdim qilishi shart.

Yozma xabarnomalar “Biznesni rivojlanish banki” ATB tomonidan tashkil etilgan jismoniy va yuridik shaxslar uchun korrupsiyaga qarshi kurashish “Komplaens ishonch liniyasi” kanallari” **(tel:78-150-59-95, veb sayt** [www.brb.uz](http://www.brb.uz), **Telegram messenjer @BRB\_ANTIKOR\_BOT (email: antikor@brb.uz)** orqali amalga oshiriladi.

**9.4.** Ushbu bo‘lim qoidalari taraflardan biri tomonidan buzilganligi fakti tasdiqlanganda va/yoki boshqa tarafning qoidabuzarliklarni ko‘rib chiqish haqida xabarnoma natijalari yuzasidan ma’lumot taqdim qilmagan taqdirda, boshqa taraf shartnomani bir taraflama qisman yoki to‘liq bekor qilishga haqli.

**9.5.** Mazkur shartnomani korrupsiyaga qarshi shartlarga asoslanib bekor qilgan taraf, bunday bekor qilish natijasida yetkazilgan haqiqiy zararni talab qilishga haqli. Zararlarni qoplash taraflar tomonidan yozma ravishda tasdiqlangan dalolatnomada belgilangan muddat va miqdorda amalga oshiriladi.

X. Boshqa shartlar

**10.1.** Kredit mobil ilova orqali 24/7 rejimida ajratiladi.

**10.2.** Qarz oluvchi, o‘ziga taalluqli bo‘lgan yoki uni identifikatsiya qilish imkonini beradigan axborotlarni/ ma’lumotlarni Bank tomonidan uchinchi shaxslarga berilishiga yoki ulardan foydalanishiga o‘z roziligini beradi.

**10.3**. Mazkur shartnomaning bir yoki bir nechta sharti qonunga yoki sud qaroriga muvofiq o‘z kuchini yo‘qotsa, shartnomaning boshqa shartlari bekor bo‘lishiga asos bo‘lmaydi.

**10.4**. Mazkur shartnomada ko‘zda tutilmagan boshqa holatlar bo‘yicha tomonlar O‘zbekiston Respublikasining amaldagi qonunchiligiga asosan hal etadilar.